ג'וזפין טוסון

ג'וזפין אן טוסון (באנגלית: Josephine Ann Tewson; 26 בפברואר 1931 – 18 באוגוסט 2022) הייתה שחקנית תיאטרון וטלוויזיה אנגלייה. טוסון הייתה מוכרת בעיקר מהופעותיה בקומדיות מצבים בריטיות כגון בתפקיד אליזבת' בסיטקום "מה יגידו השכנים?" (1990–1995), ובדמות מיס דוונפורט בסדרה "בערוב ימי היין" (2003–2010).

ביוגרפיה
טוסון נולדה ב-26 בפברואר 1931 בפרוור המפסטד שבלונדון. אביה, ויליאם, היה מוזיקאי מקצועי וניגן בקונטרבס בתזמורת הסימפונית של ה-BBC; אמה, קייט, הייתה אחות במקצועה, והייתה בתו של הכדורגלן היידן מורלי. טוסון למדה משחק באקדמיה המלכותית לאמנות הדרמה, וסיימה את התואר ב-1952.

טוסון השתתפה באופן קבוע במערכונים בכיכובם של רוני קורבט ורוני בארקר בתוכנית "David Frost on Sunday" ובסדרה הקומית "Hark at Barker" מ-1970. בהמשך שיחקה בתוכנית הרדיו הקומית "Mostly Monkhouse" יחד עם דייוויד ג'ייסון והבדרן בוב מונקהאוס. בין השנים 1963 ל-1969 הופיעה טוסון פעמים אחדות בסדרה "Z-Cars". ב-1968 השתתפה בתוכנית "המופע של צ'ארלי דרייק". מ-1979 עד 1982 גילמה את עדנה הוקינס בשש העונות הראשונות של הסיטקום הבריטי "שלי". בהמשך שיחקה בתפקיד ג'יין טרוורס בסיטקום "קלרנס" של רוני בארקר (1988), שאותו גם כתב, והיה תפקידו האחרון לפני שפרש.

תפקידה הידוע ביותר של טוסון היה בדמות אליזבת' וורדן, שכנתה ואשת סודה של הייסינת' באקט בסדרה "מה יגידו השכנים?". טוסון הופיעה כמעט בכל פרק במהלך חמש השנים של הסדרה. היא גילמה דמות של אשה לחוצה אבל פרגמטית בניגוד ל"גברת באקט" המפוזרת וחסרת מושג על מה שקורה סביבה.

ב-1977 השתתפה טוסון יחד עם ג'ון אינמן בסיטקום "Odd Man Out", שלא זכה להצלחה, בו הם גילמו אח ואחות למחצה.

בשנים 2003–2010 הופיעה טוסון בתפקיד מיס דוונפורט בסדרה הקומית "בערוב ימי היין", שאותה כתב רוי קלארק מי שכתב גם את "מה יגידו השכנים?". עוד הופיעה טוסון בשני פרקים בסדרה הדוקומנטרית "Comedy Connections" בה סיפרה על עבודתה ב"מה יגידו השכנים?" ולצדם של שני הרונים (The Two Ronnies). ב-2009 שיחקה בתפקיד איריס בתסכית הדרמה "Leaves in Autumn" מאת סוזן קזנוב בהפקת "Wireless Theatre Company".

תפקידים נוספים של טוסון בטלוויזיה היו בפרק "Closing The Book" בסדרה "Heartbeat" ב-2002, ובתפקיד שופטת בתחרות בפרק "Judgement Day" בסדרה "רציחות במידסומר" באותה שנה. היא השתתפה בשני פרקים בסדרה "רופאים", בדמות אודרי וילסון, אשה קלפטומנית בפרק "Now You See It" מ-2009, ובתפקיד מרג'ורי פייג', בשלבים הראשונים של מחלת אלצהיימר בפרק "The Bespectacled Bounder" מ-2012. טוסון שיחקה בתפקיד אומנת בפרסומות של 30 שניות עבור Nabisco Fruit Newtons, ששודרו לראשונה ב-1997 בארצות הברית. עוד שיחקה בתפקיד מורה בבית ספר בפרסומת עבור דגני הבוקר "Sugar Puffs" בסוף שנות ה-80 ותחילת שנות ה-90 של המאה ה-20.

ב-2012 השיקה טוסון הצגת יחיד משלה בשם  והופיעה בה בסיור הופעות בבריטניה.

חיים אישיים
טוסון הייתה נשואה לשחקן לאונרד רוסיטר  מ-1958 עד לגירושיהם ב-1961. היא התחתנה עם הנרי ניומן ב-1972 והייתה נשואה לו עד מותו ב-1980.

נפטרה ב-18 באוגוסט 2022.

פילמוגרפיה
 שנה שם שם באנגלית תפקיד הערות 1963–1964 No Hiding Place תפקידים שונים 1963 First Night גברת טולט בפרק "The Initiation" 1963–1968 Z-Cars תפקידים שונים 1966 Sergeant Cork מרתה סנט קלייר בפרק "The Case of the Devil's Daughter" 1967 Mrs. Thursday דולסי 1968 המופע של צ'ארלי דרייק The Charlie Drake Show תפקידים שונים 1968 Frost on Sunday תפקידים שונים 1969 The Champions מרכזנית במלון ללא קרדיט 1969–1979 המופע של דיק אמרי The Dick Emery Show תפקידים שונים 1969 Hark at Barker מילדרד בייטס 1970 ITV Saturday Night Theatre גלדיס בפרק "Suffer Little Children" 1971 Six Dates with Barker טראוורס 1971 Copper's End פני פרינגל 1971–1981 The Two Ronnies תפקידים שונים 1972 His Lordship Entertains מילדרד בייטס 1973 Comedy Playhouse ליידי סינתיה בפרק "Elementary My Dear Watson" 1973 Whoops Baghdad! פטימה בפרק "The Wazir Takes a Wife" 1973 It's Tarbuck תפקידים שונים 1973 Son of the Bride מיס מקדאודי 1973 קזנובה 73 Casanova '73 גברת קרשו 1973 Tell Tarby תפקידים שונים 1974 Thriller איבון בפרק "A Coffin for the Bride" 1975 Tarbuck and All That! תפקידים שונים 1975 Wodehouse Playhouse מייבל פוטס בפרק "Rodney Fails to Qualify" 1975 Dawson's Weekly קלאוברי בפרק "Stage-Struck" 1976 Happy Ever After גברת רובינס בפרק "Mistaken Identikit" 1976 Lucky Feller שירלי בפרק "Where There's Life There's Soap" 1977 No Appointment Necessary פנלופי מרשל 1977 Odd Man Out דורותי 1978 כלבם של בני בסקרוויל The Hound of the Baskervilles נזירה 1979–1984 שלי Shelley עדנה הוקינס 1979 Rings on Their Fingers גברת האריס 1980 ברני Bernie שחקנית 1983 For 4 Tonight שחקנית 1985 טרי וג'ון Terry and June גברת רובינס בפרק "Mistaken Identity" 1987 Rude Health גברת ת'ורפ 1988 Clarence ג'יין טרוורס 1989 Wilt מיס ליוצ'רס 1990–1995 מה יגידו השכנים? Keeping Up Appearances אליזבת' 'ליז' וורדן 1994 קורוניישן סטריט Coronation Street פגי פיליפס סדרת טלוויזיה (2 פרקים) 1999 Sunburn לואיז מונטגיו סדרת טלוויזיה (פרק אחד) 2000 Heroes of Comedy: Ronnie Barker בתפקיד עצמה 2000 רציחות במידסומר Midsomer Murders סמנתה ג'ונסטון בפרק "Judgement Day" 2002 Heartbeat גברת מוריס בפרק "Closing the Book" 2003–2010 בערוב ימי היין Last of the Summer Wine מיס לוסינדה דוונפורט 2004–2005 Comedy Connections בתפקיד עצמה סדרת טלוויזיה (2 פרקים) 2006 הולבי סיטי Holby City מייבל פיליפס בפרק "Looking After Number One" 2009 רופאים Doctors גברת וינסטון - קלפטומנית בפרק "Now You See It" 2012 לואיס Inspector Lewis הייזל או'בריין בפרק "The Indelible Stain" 2012 רופאים Doctors מרג'ורי פייג' בפרק "The Bespectacled Bounder" 2012 The Many Faces of Ronnie Barker בתפקיד עצמה 2013 The Two Ronnies Spectacle בתפקיד עצמה

תפקידים בתיאטרון
 שנה שם שם באנגלית תפקיד הערות 1957 Free as Air איווי קראש תיאטרון סבוי בווסט אנד 1961 אנדרוקלס והאריה Androcles and the Lion מרגרה תיאטרון מרמייד, לונדון 1964 קוריולנוס Coriolanus נוטינגהאם פלייהאוס 1966 The Ballad of False Barman תיאטרון המפסטד, לונדון 1968 The Real Inspector Hound גברת דרודג' תיאטרון וודוויל, וסט אנד 1972 A Cuckoo in the Nest תיאטרון ת'ורנדייק 1976 Absurd Person Singular תיאטרון וימבלדון, לונדון 1985 Noises Off דוטי אוטלי תיאטרון סבוי, וסט אנד 1986–1987 Woman in Mind מיוריאל תיאטרון וודוויל, וסט אנד Moscow Shadows נטשה תיאטרון ניו אנד, המפסטד See How They Run מיס סקילון תיאטרון ווטרמיל, ניוברי 1989 Last of the Red Hot Lovers ג'נט פישר תיאטרון הסטרנד, וסט אנד 1994 רעל ותחרה Arsenic and Old Lace אבי ברוסטר תיאטרון איוון ארנו, תיאטרון גילפורד וסיור הופעות 1995 The Killing of Sister George מרסי קרופט תיאטרון אמבסדורס, וסט אנד חשיבותה של רצינות The Importance of Being Earnest ליידי ברקנל תיאטרון הורסשו, בייסינגסטוק Talking Heads: A Lady of Letters תיאטרון סוואן, ווסטר 1998 רומיאו ויוליה Romeo and Juliet האומנת סולסברי פלייהאוס, וילטשייר 2002 A Woman of No Importance ליידי הנסטנטון סיור הופעות 2004 חשיבותה של רצינות The Importance of Being Earnest מיס פריזם סיור הופעות 2008 Salonika שארלוט וסט יורקשייר פלייהאוס, לידס 2009 Separate Tables ליידי מאתסון תיאטרון פסטיבל צ'יצ'סטר

רדיו
 שנה שם תפקיד הערות 1971, 1973 The Secret Life of Kenneth Williams מייסי רדיו ה-BBC תחילת שנות ה-70 של המאה העשרים Mostly Monkhouse תפקידים שונים רדיו ה-BBC 2009 Leaves in Autumn איריס Wireless Theatre Company

קישורים חיצוניים

 ג'וזפין טוסון, באתר Diamond Management
 דן אברמסון ריאיון עם ג'וזפין טוסון, באתר Britcoms.com

הערות שוליים

קטגוריה:שחקניות קולנוע וטלוויזיה אנגליות
קטגוריה:שחקניות תיאטרון אנגליות
קטגוריה:בוגרות האקדמיה המלכותית לאמנות הדרמה
קטגוריה:בוגרי האקדמיה המלכותית לאמנות הדרמה
קטגוריה:בריטיות שנולדו ב-1931
קטגוריה:בריטים שנולדו ב-1931
קטגוריה:נפטרות ב-2022
קטגוריה:בריטים שנפטרו ב-2022